《四月二十七日同姚同年燮熊鹾尹松之陈明经凤孙小集江亭 其三》
清代·蒋湘南

禅心定后絮难飘，旧愿深惭谥洞箫。万事都归张翰酒，十年不艳马卿桥。

文章花样来宾戏，跌宕风情入解嘲。醉后略嫌豪气在，胸中五岳未全消。

作者简介：清河南固始人，字子潇。道光十五年举人。治经宗许、郑。有《十四经日记》、《七经楼文钞》、《春晖阁诗钞》等。